**Ministru kabineta noteikumu projekta “Grozījumi Ministru kabineta 2018.gada 30.oktobra noteikumos Nr.661 “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai”” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2018.gada 30.oktobra noteikumos Nr.661 “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai”” (turpmāk –projekts) izstrādāts ar mērķi pilnveidot esošo regulējumu, precizējot gadījumus, kad nodokļu iemaksu vienotajā nodokļu kontā veic, norādot maksājuma identifikatoru. Pēc projektā paredzētā regulējuma ieviešanas ar maksājuma identifikatoru varēs maksāt dabas resursu nodokli par Latvijā pastāvīgi pirmo reizi reģistrētiem transportlīdzekļiem, kā arī pievienotās vērtības nodokli, kuru persona iemaksā īpašo pievienotās vērtības nodokļa režīmu ietvaros.Grozījumi noteikumos stāsies spēkā pēc to pieņemšanas Ministru kabinetā vispārīgā kārtībā, izņemot grozījumu noteikumu 5.5.apakšpunktā, noteikumu 5.12.apakšpunktu un grozījumus noteikumu pielikumā, kas stāsies spēkā 2021.gada 1.jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts atbilstoši Ministru kabineta dotajam uzdevumam (Ministru kabineta 2020.gada 17.decembra sēdes protokola Nr.84 7.§ 2.punkts) un pēc Finanšu ministrijas iniciatīvas, lai pilnībā ieviestu 2020.gada 15.oktobra likumā “Grozījumi Pievienotās vērtības nodokļa likumā” paredzēto procesu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 17.decembrī tika pieņemti Ministru kabineta noteikumi Nr.758 “Grozījumi Ministru kabineta 2012.gada 22.maija noteikumos Nr.361 “Dabas resursu nodokļa piemērošanas noteikumi transportlīdzekļiem””. Minētā projekta virzības laikā dabas resursu nodokļa (turpmāk – DRN) reglamentējošajos normatīvajos aktos noteiktā DRN par transportlīdzekli maksāšanas kārtība, kas cita starpā paredz arī iespēju izmantot dažādus maksājumu pakalpojumu veidus, tika pārskatīta un atzīta par efektīvu un operatīvu. Nodokļu maksātājam nav iespējams veikt darbības ar transportlīdzekli valsts akciju sabiedrībā “Ceļu satiksmes drošības direkcija” (turpmāk – CSDD), kamēr DRN par transportlīdzekli nav samaksāts, tādējādi ir novērsta minētā nodokļa parāda rašanās iespējamība. Lai netiktu apgrūtināta (tai skaitā arī paildzināta) transportlīdzekļa reģistrācijas procesa operativitāte, netiktu samazināta DRN administrēšanas procesa efektivitāte (saglabājot to tādā līmenī, kāds ir nodrošināts šobrīd), nebūtu jāveido papildu informācijas apmaiņas risinājums starp Valsts ieņēmumu dienestu (turpmāk – VID) un CSDD, tika panākta vienošanās minētajos noteikumos saglabāt nodokļu maksātājiem šobrīd esošo DRN maksāšanas kārtību. Vienlaikus, lai nodrošinātu skaidru un nepārprotamu normatīvo regulējumu attiecībā uz DRN par transportlīdzekļiem, kuri Latvijā tiek pastāvīgi reģistrēti pirmo reizi, maksāšanu vienotajā nodokļu kontā, Finanšu ministrijai tika dots uzdevums līdz 2021.gada 1.martam iesniegt Ministru kabinetā grozījumus Ministru kabineta 2018.gada 30.oktobra noteikumos Nr.661 “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai” (turpmāk – MK noteikumi Nr.661), nosakot, ka CSDD iekasēto DRN par transportlīdzekļiem, kuri Latvijā tiek pastāvīgi reģistrēti pirmo reizi, vienotajā nodokļu kontā iemaksā, norādot maksājuma identifikatoru. Tādējādi projektā iekļauta norma, kas nosaka, ka DRN, kuru CSDD ir iekasējusi no personām par transportlīdzekļiem, kuri Latvijā tiek pastāvīgi reģistrēti pirmo reizi, CSDD vienotajā nodokļu kontā iemaksā, norādot maksājuma identifikatoru.Šobrīd MK noteikumu Nr.661 5.5.apakšpunkts paredz, ka persona, norādot maksājuma identifikatoru, iemaksā kontā maksājumu, kas veikts saskaņā ar īpašo pievienotās vērtības nodokļa (turpmāk – PVN) aprēķināšanas un maksāšanas režīmu elektronisko sakaru, apraides un elektroniski sniegtiem pakalpojumiem personai, kura nav PVN maksātājs. Saskaņā ar grozījumiem Pievienotās vērtības nodokļa likumā, kurus Saeima pieņēma 2020.gada 15.oktobrī, ar 2021.gada 1.jūliju tiek paplašināts esošo īpašo PVN režīmu piemērošanas tvērums: ārpussavienības režīms tiks attiecināts uz jebkādiem pakalpojumiem (t.sk. elektronisko sakaru, apraides un elektroniski sniegtajiem pakalpojumiem), ko sniedz PVN maksātājs, kurš neveic saimniecisko darbību Eiropas Savienībā, personām, kuras nav PVN maksātājas; savienības režīms tiek attiecināts uz jebkādu pakalpojumu (t.sk. elektronisko sakaru, apraides un elektroniski sniegto pakalpojumu) sniegšanu un preču tālpārdošanu Eiropas Savienības teritorijā, kā arī tiks ieviests jauns īpašs PVN režīms no trešajām valstīm vai trešajām teritorijām importētu preču tālpārdošanai, to attiecinot uz preču, izņemot akcīzes preces, sūtījumiem, kuru patiesā vērtība nepārsniedz 150 *euro*. Tādēļ MK noteikumu Nr.661 5.5.apakšpunkts spēkā esošajā redakcijā ir zaudējis aktualitāti, jo ar 2021.gada 1.jūliju tiek paplašināts īpašo PVN režīmu tvērums, un maksājums par elektronisko sakaru, apraides un elektroniski sniegtiem pakalpojumiem tiks veikts vienā (kopējā) summā par visiem darījumiem, kas veikti konkrētā īpašā PVN režīma ietvaros. Līdz ar to ir nepieciešams precizēt MK noteikumu Nr.661 5.5.apakšpunkta tvērumu.Saskaņā ar Pievienotās vērtība nodokļa likumā noteikto, sākot ar 2021.gada 1.jūliju, PVN, kas aprēķināts par taksācijas periodā veiktajiem darījumiem īpašo PVN režīmu (ārpussavienības režīma, savienības režīma vai importa režīma) ietvaros, persona iemaksā valsts budžetā līdz taksācijas periodam, par kuru iesniegta PVN deklarācija, sekojošā mēneša beigām. Padomes 2010.gada 7.oktobra regulas (ES) Nr.904/2010 par administratīvu sadarbību un krāpšanas apkarošanu pievienotās vērtības nodokļa jomā 46.panta 1.punkts paredz identifikācijas dalībvalsts pienākumu nodrošināt, ka personas samaksāto PVN summu ieskaita patēriņa dalībvalsts noteiktajā bankas *euro* kontā. Līdz ar to ar šo projektu tiek noteikts konkrētais *euro* konts, proti, Latvijas gadījumā tas ir vienotais nodokļu konts, kurā ir ieskaitāmi PVN maksājumi. Latvija kā identifikācijas valsts līdzīgi kā pārējās ES dalībvalstis ar īpašajiem PVN režīmiem nodrošinās citas valsts – patēriņa dalībvalsts - PVN summas iekasēšanu un vēlāk pārskaitīs patēriņa dalībvalstīm pienākošās PVN summas, tādēļ minēto režīmu ietvaros iekasējamā PVN summa, kas tiek iemaksāta vienotajā nodokļu kontā, ir nošķirama no vispārējā kārtībā iekasējamā PVN valsts budžetā. Tā kā PVN ir harmonizēts nodoklis ES, minētā kārtība attiecībā uz PVN, kas aprēķināts un iemaksāts identifikācijas valstij par taksācijas periodā veiktajiem darījumiem īpašo PVN režīmu ietvaros, iemaksu ir vienādi piemērojama visās ES dalībvalstīs, nodrošinot Padomes 2006.gada 28.novembra direktīvas 2006/112/EK par kopējo pievienotās vērtības nodokļa sistēmu prasību ievērošanu. Tādēļ arī PVN summa, ko cita ES dalībvalsts iemaksā Latvijai kā patēriņa valstij, ir nošķirama no vispārējā kārtībā iekasējamā PVN valsts budžetā. Līdz ar to ir nepieciešams papildināt MK noteikumus Nr.661 ar jaunu izņēmumu attiecībā uz PVN iemaksu par darījumiem, kas veikti īpašo PVN režīmu (ārpussavienības režīma, savienības režīma vai importa režīma) ietvaros, ar Eiropas Savienības dalībvalsts starpniecību. Ņemot vērā, ka minētajos gadījumos tiks paredzēta maksājuma iemaksa ar maksājuma identifikatoru, šādiem maksājumiem nav nepieciešams noteikt vietu (prioritāti) maksājumu saistību prioritāšu sarakstā, līdz ar to MK noteikumu Nr.661 pielikumā ir svītrojama 37. un 38.prioritāte. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VID, Satiksmes ministrija, CSDD. |
| 4. | Cita informācija | Detalizētāka informācija par veiktajiem grozījumiem saistībā ar DRN iemaksāšanu vienotajā nodokļu kontā ir sniegta Ministru kabineta noteikumu projekta “Grozījumi Ministru kabineta 2012.gada 22.maija noteikumos Nr.361 “Dabas resursu nodokļa piemērošanas noteikumi transportlīdzekļiem”” sākotnējās ietekmes novērtējuma ziņojuma (anotācijas) I sadaļas 2.punktā[[1]](#footnote-1).  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | CSDD, VID.DRN, kas maksājams par Latvijā pastāvīgi pirmo reizi reģistrētiem transportlīdzekļiem, maksātāji.PVN maksātāji, kurus Latvija kā identifikācijas valsts reģistrē ārpussavienības režīma, savienības režīma vai importa režīma izmantošanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts kopumā nemaina minēto sabiedrības mērķgrupu tiesības un pienākumus, bet precizē nodokļa iemaksāšanas kārtību. Regulējums kopumā labvēlīgs, jo paredz, ka veiktais maksājums tiks novirzīts konkrētās saistības segšanai atbilstoši norādītajam identifikatoram. |
| 3. | Administratīvo izmaksu monetārs novērtējums | Administratīvo izmaksu monetārais slogs paliks nemainīgs. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
|  |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Ar noteikumu projektu tiek nodrošināta Padomes 2010.gada 7.oktobra regulas (ES) Nr.904/2010 par administratīvu sadarbību un krāpšanas apkarošanu pievienotās vērtības nodokļa jomā 46.panta 1.punkta izpilde. |
| Citas starptautiskās saistības | Nav. |
| Cita informācija | Nav. |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2010.gada 7.oktobra regula (ES) Nr.904/2010 par administratīvu sadarbību un krāpšanas apkarošanu pievienotās vērtības nodokļa jomā |
| A | B | C | D |
|  |  |  |  |
| Cita informācija | Nav. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Padomes 2010.gada 7.oktobra regulas (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļa jomā 46.panta 1.punkts paredz patēriņa dalībvalsts pienākumu paziņot identifikācijas valstij *euro* kontu, uz kuru ieskaitāmi PVN maksājumi, kas veikti īpašo PVN režīmu ietvaros, bet nenosaka konkrētu kontu, kurā tie ir ieskaitāmi, tādēļ pieļaujot dalībvalsts rīcības brīvību konta izvēlē. Latvija izvēlas ieskaitīt vienotajā nodokļu kontā (kas ieviests no 2021.gada 1.janvāra) arī PVN maksājumus, kas veikti īpašo PVN režīmu ietvaros, piemērojot speciālu identifikatoru. Kaut gan regulas nav pārņemamas nacionālajos tiesību aktos un ir tieši piemērojamas, ar šiem grozījumiem (projekta 1. un 2.punkts) MK noteikumos Nr.661 tiek nostiprināta Latvijas rīcības izvēle visus nodokļu maksājumus, t.sk. maksājumus, kas veikti īpašo PVN režīmu ietvaros, ieskaitīt vienotajā nodokļu kontā, attiecībā uz speciālajiem PVN maksājumiem ievērojot Padomes 2010.gada 7.oktobra regulas (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļa jomā 46.panta 1.punkta būtību. |

 |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par projekta izstrādi un dotu iespēju izteikt viedokli, informāciju atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” pirms projekta izsludināšanas Valsts sekretāru sanāksmē ievietoja Finanšu ministrijas tīmekļvietnē. |
| 2. | Sabiedrības līdzdalība projekta izstrādē | Finanšu ministrija 2021.gada 1.februārī informāciju par projektu ievietoja savā tīmekļvietnē sadaļas “Sabiedrības līdzdalība” apakšsadaļā “Nodokļu politika” (pieejams: https://www.fm.gov.lv/lv/mk-noteikumu-projekts-grozijumi-ministru-kabineta-2018-gada-30-oktobra-noteikumos-nr-661-kartiba-kada-maksa-nodoklus-nodevas-citus-valsts-noteiktos-maksajumus-un-ar-tiem-saistitos-maksajumus-un-novirza-tos-saistibu-segsanai), tādējādi dodot iespēju sabiedrībai līdzdarboties tiesību akta izstrādes procesā. Sabiedrībai bija iespēja līdz 2021.gada 15.februārim sniegt rakstisku viedokli Finanšu ministrijai par izstrādāto projektu. Tāpat sabiedrības pārstāvji varēja sniegt viedokļus arī pēc projekta izsludināšanas Valsts sekretāru sanāksmē.Turklāt informācija par līdzdalību projekta izstrādē ir publicēta Ministru kabineta tīmekļvietnē sadaļā “Valsts kanceleja” – “Sabiedrības līdzdalība” (adrese: <https://www.mk.gov.lv/lv/ministru-kabineta-diskusiju-dokumenti>). |
| 3. | Sabiedrības līdzdalības rezultāti | Latvijas Brīvo arodbiedrību savienība un Latvijas Darba devēju konfederācija saskaņoja projektu bez iebildumiem un priekšlikumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID un CSDD. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz veidot jaunas institūcijas, reorganizēt vai likvidēt esošās institūcijas.Tāpat esošajām institūcijām netiek ne paplašinātas, ne sašaurinātas funkcijas.Projekta izpilde tiks nodrošināta esošo cilvēkresursu un finansējuma ietvaros. |
| 3. | Cita informācija | Nav. |

Finanšu ministrs J. Reirs

Voiniča 67095567

Kristine.Voinica@fm.gov.lv

1. [http://tap.mk.gov.lv/doc/2020\_12/FMANOT\_271120\_DRN[1].2371.DOCX](http://tap.mk.gov.lv/doc/2020_12/FMANOT_271120_DRN%5B1%5D.2371.DOCX) [↑](#footnote-ref-1)